**Dilema alegerii făcute**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aripi de fluturi sau albe petale de floare…

Nu ştim dacă dilema este-atât de mare

Încât să nu putem să înălţăm cu gândul

Cuvântul în poem ce îşi aşteaptă rândul

Să fie-n libertate, să simtă că-i cuprins

De voalul de pe fruntea ce gândul l-a încins.

Aripi de fluturi albi alegem să ne punem,

Vrem să ne luăm zborul şi repede să spunem

Că suntem mai aproape de lună şi de stele

Că mai avem puţin s-ajungem pân la ele

Şi poate vom putea să luminăm şi noi

Drumuri întunecate şi pline de noroi…

Petale albe-alegem, în florile de măr

Să fim mândre mirese care-şi anină-n păr

Voal parfumat ca mierea din seva lipicioasă,

Albinele s-atragă, să știe că-s acasă

Şi măru-n simfonie de zumzet fermecat

Să uite că-aspra iarnă aproape la-ngheţat!

Alegerea făcută nu are importanţă…

Dorim să ştim ce suntem, ce ne stă în putinţă?

În noi şi-n jurul nostru, puterile divine

Ne-arată calea noastră şi-o fac atât de bine

Încât din Univers iubirea-ncet pătrunde

În sufletele noastre şi la-ntrebări răspunde!